EHF Champions League 2010-11 (kvinder)

EHF Champions League 2010–11 for kvinder var den 18. EHF Champions League-turnering for kvinder. Turneringen blev arrangeret af European Handball Federation og havde deltagelse af 30 hold. De første kvalifikationskampe blev spillet den 3. september 2010, og den sidste finalekamp blev afviklen den 14. maj 2011.

Turneringen blev vundet af Larvik HK fra Norge, som i finalen over to kampe besejrede SD Itxako Reyno de Navarra fra Spanien med 47-46. Nordmændene vandt første finale på hjemmebane med 23-21, og formåede derefter at begrænse nederlaget i den anden finalekamp til 24-25, således at holdet samlet sejrede med en margin på 1 mål. Det var første gang, at et norsk hold vandt turneringen.

Viborg HK var forsvarende mestre men blev slået ud af turneringen efter første gruppespil lige som Randers HK. Danmarks tredje repræsentant, KIF Vejen, blev slået ud i anden kvalifikationsrunde.

Resultater

Format 

Turneringen havde deltagelse af 30 hold. De fire lavest rangerede af holdene spillede i første kvalifikationsrunde om to pladser i anden kvalifikationsrunde, hvor de sammen med yderligere 14 hold spillede om fire ledige pladser i det første gruppespil, hvortil de 12 højst rangerede hold var direkte kvalificeret. Førte gruppespil bestod af fire grupper med fire hold. De to bedste hold i hver gruppe gik videre til andet gruppespil, der bestod af to grupper med fire hold. Herfra gik de to bedste hold fra hver gruppe videre til semifinalerne, der ligesom finalen, blev afgjort over to kampe.

Første kvalifikationsrunde 

Første kvalifikationsrunde havde deltagelse af de fire hold, som blandt de 30 deltagere rangerede som nr. 27-30, dvs. de fire mesterhold fra Portugal, Schweiz, Holland og Sverige. Holdene spillede om to ledige pladser i anden kvalifikationsrunde, og kampene blev afviklet i Partillebohallen i Partille, Sverige.

Holdene, der ikke gik videre til anden kvalifikationsrunde, fortsatte i 2. runde af EHF Cup'en.

Anden kvalifikationsrunde 

Anden kvalifikationsrunde havde deltagelse af 16 hold, som spillede om fire ledige pladser i gruppespillet. De 16 hold fordelte sig på
 14 hold, der var rangeret som nr. 13-26 blandt de 30 deltagende hold.
 To hold, som var gået videre fra første kvalifikationsrunde.

Holdene var på forhånd blevet seedet i fire lag, og de fire grupper kom til at bestå af ét hold fra hvert seedningslag.

Inddelingen af de 16 hold i fire grupper blev foretaget ved en lodtrækning i Wien den 13. juli 2010, og i den forbindelse fik grupperne følgende sammensætning.

Hver gruppe spillede en enkeltturnering, hvor holdene mødtes alle-mod-alle, og de fire gruppevindere gik videre til første gruppespil. Holdene, der ikke gik videre til gruppespillet, fortsatte i 3. runde af EHF Cup'en.

Gruppe 1 

Kampene i gruppe 1 afvikledes i Elro Arena Randers i Randers, Danmark.

Gruppe 2 

Kampene i gruppe 2 afvikledes i PEAK Olympionikis D.Tofalos i Bozaitika Patras, Grækenland.

Gruppe 3 

Kampene i gruppe 3 afvikledes i Sportska Sala "Avtokomanda" i Skopje, Makedonien

Gruppe 4 

Kampene i gruppe 4 blev afviklet i Hala Globus i Lublin, Polen (17. og 18. september) og Mosir i Chełm, Polen (19. september).

Første gruppespil 

Det første gruppespil havde deltagelse af 16 hold – fire fra kvalifikationsrunden og 12, som var direkte kvalificerede. De 16 hold blev inddelt i fire grupper med fire hold, og i hver gruppe spillede holdene en dobbeltturnering. De fire gruppevindere og fire -toere gik videre til andet gruppespil. Holdene, der sluttede på tredjepladserne, gik videre til Cup Winners' Cup.

Holdene var på forhånd blevet seedet i fire lag, og de fire grupper kom til at bestå af ét hold fra hvert seedningslag.

Inddelingen af de 16 hold i fire grupper blev foretaget ved en lodtrækning i Wien den 13. juli 2010, og grupperne fik følgende sammensætning.

Gruppe A

Gruppe B

Gruppe C

Gruppe D

Andet gruppespil 

Andet gruppespil blev afviklet i perioden 4. februar – 20. marts 2011 med deltagelse af de otte hold, som var gået videre fra første gruppespil. De otte hold blev inddelt i to nye grupper, der hver spillede en dobbeltturnering hvor holdene mødtes alle-mod-alle ude og hjemme. De to bedst placerede hold i hver gruppe gik videre til semifinalerne.

Gruppe 1

Gruppe 2

Semifinaler

Finale

Kilder / eksterne henvisninger 
 European Handball Federation – 2010/11 Women's Champions League 
 EHF News – Seedings published for EHF Women’s CL (7. juni 2010)

Noter 

Håndbold i 2010
Håndbold i 2011
Sæsoner i EHF Champions League
Kvindehåndbold